經數:一七六三

經名:大般涅槃經集解卷第一

頁數:三八一

上	欄

不空乎. 故般若經云. 設有法. 過於涅槃. 亦說

如幻如夢矣. 又述纖愛宗等舊釋云. 萬行得

圓極之果. 果體是實. 而隨德立義. 三假衆義

共成一體也. 法安曰. 涅槃雖假衆德爲體. 而

異五陰成人也. 何者. 人及五陰. 假實斯空. 今

涅槃雖空. 而衆德是實也

□本有第三

案. 道生□曰. 歸極得本. 而似始起. 始則必

終. 常以之昧. 若尋其趣. 乃是我始會之. 非照

今有. 僧亮□曰. 般涅言不. 亦名爲無. 槃者名

生. 亦名爲因. 不從作因所得. 故無因也. 寶亮

□曰. 辨生死. 以八苦爲本. 明涅槃以常樂爲

源. 妙質□而不動. 用常改而不毁. 無名無相.

百非不辨. 今涅槃之旨. 就用而得稱也. 若談

眞俗. 兩體本同. 用不相乖. 而闇去俗盡僞謝

眞彰. 朗然爲佛也. 法智□曰. 幽微難解. 在乎

本有也. 所言本有者. 乃是玄指未來隔世爲

有耳. 不言現在世有也. 稟識之類. 源本未造

因時. 已自有之. 故言本有. 是則不待業緣爲

其始. 故非始造矣. 故說此未來. 不同三世. 要

待造業. 方得爲有也. 雖然未來未起. 未爲已

用. 故須了因. 然後方應也. 慧朗述法瑤曰. 生

死不斷. 由十二因緣. 因緣無性. 卽是涅槃. 豈

是始有也

談絶名第四

案. 衆議曰. 舊所詳習. 有五種解釋. 第一妙極

法身. 寂□無爲. 與眞如等際. 一相無相. 豈言

德所能及. 雖復寄言以往辨. 1雖辨而絶言. 猶

因指以得月. 月非指也. 第二夫言方而理圓.

中	欄

難以辨述. 神道冥[&FFFF]#. 可會而不可言也. 譬輪

扁之?輪. 不能傳妙於所授. 世諦粗淺. 尙難

可言. 肉眞諦深妙. 而可名乎. 第三所謂絶言

者. 淸身之地. 絶凡累之名耳. 體是妙有尊勝.

云何以尊勝之名. 而不得耶. 第四夫名字是

相累之法. 若召相累之地. 則與所召相稱. 若

無相之地. 雖因召而得. 終絶於召也. 第五一

切諸法. 本絶名字. 以此而談. 豈直法身. 亦可

目生死爲涅槃. 目涅槃爲生死. 今名字已定.

謂涅槃絶於生死之名. 爲可貴耳

釋大字第五

案. 道生□曰. 有不在今. 則是莫先爲大. 旣云

大矣. 所以爲常. 常必滅累. 僧亮曰. 大者. 明

其常故. 亦謂大我大樂. 後文自有釋也. 僧宗

曰. 謂敎大理大也. 敎大者. 此說之前辨因果

境行. □未周圓. 今日所明究竟了義. 故言大

也. 理大者. 昔日三乘涅槃. 非實究竟. 理中爲

小. 今日身智解脫. 在乎累外. 理中爲大. 故言

大也. 寶亮曰. 體相無邊. 名之爲大也. 法智

曰. 理旣應名. 名不失理. 名理俱極. 故言大

也. 法安曰. 昔日雖有涅槃. 體德未圓. 不得稱

大. 今日體圓德備. 故稱大也

釋經字第六

案. 僧亮□曰. 經者. 胡音修多羅. 名含五義

也. 僧宗□曰. 從凡至聖. 經由此理也. 寶亮

曰. 學者所由得解也. 以此一字. 貫一部之文

理也. 智秀曰. 天竺以詮理之文. 總曰脩多羅.

備含衆義. 如出生微發涌泉繩墨華□之流

也. 至於經由之義. 蓋其一也. 法智曰. 有二訓.

下	欄

一曰常. 謂稱理之言. 衆聖莫能改也. 二曰由.

謂出凡入聖之所由也. 法安曰. 經者. 訓釋有

二種. 一曰常. 二曰法也. 外國脩多羅. 有衆多

義. 亦曰涌泉. 亦曰繩墨. 今以常義. 代彼涌

泉. 明流注而不竭也. 以法義. 化彼繩墨. 明規

矩暮則軌□不沒也

□敎意第七

案. 僧亮□曰. 如來始自道場. 終於雙樹. 三說

涅槃. 而二是方便. 一是眞實. 何者. 初開三究

竟. 謂一方便也. 但說解脫. 是涅槃身智. 是有

爲也. 二方便中. 雖說法華破三究竟. 而身智

故. 是有爲也. 今雙樹之說. 身智卽涅槃故. 謂

究竟無餘之說也. 寶亮□曰. 群品根異則敎

成五別. 猶物迷障重. 未能安深. 所以先開方

便之說. 資今圓常之旨. 蒙昔敎以習心. 稍涉

虛以入道. 體常無常. 二輪雙徹. 鑒生死爲大

有之有. 涅槃爲不無之無. 旣安眞而悟理. 識

苦空而斷迷. 自非脩行八道發理緣之知. 則

煩惑不遣. 生死難除. 故今敎之興. 開神明之

妙體也. 故開宗之始. 借喩伊字. 不縱不橫. 異

昔有餘無餘也. 僧宗□曰. 今所以唯錄取解

脫以標經者. 有二義. 一明理在萬惑之外. 二

者斥昔解脫之執. 昔日小乘. 患身智起動心

滅此患. 而憑解脫. 是故用今之勝. 以代昔也.

智秀□曰. 如來化始鹿園. 旨窮鷲岳. 唯明道

極陸盡. 善必菩提. 未辨含情抱氣. 悉成無等.

但說壽量長遠. 復倍上數. 未明正覺虛凝. 湛

焉不滅. 今此經者. 以至極妙有爲指南. 常住

佛性爲宗致. 明闡提. 則正因無改. 辨法身. 則

經數:一七六三

經名:大般涅槃經集解卷第一

頁數:三八二

上	欄

圓果○然. 所謂無餘之至敎. 究竟之極說也

判科段第八

案僧亮曰. 經出未盡. 現分可爲四別. 第一勸

問. 第二問. 第三答問. 第四法輪證也. 案曇愛

曰. 大分有十別. 第一序說. 卽序品也. 第二正

說. 從純陀品. 訖金剛身品也. 第三流通說. 從

名字功德品. 訖四倒品也. 第四佛性說. 從如

來性品. 訖月喩品也. 第五歎經功能. 從菩薩

品. 訖現病品也. 第六明依經修行. 卽五行也.

第七出行體. 有功德之義. 以向佛果爲行義.

由功而德爲功德義也. 第八料簡. 上所明佛

性. 卽師子吼品也. 第九猶是料簡佛性. 廣辨

樹王下以來. 及今日所明之旨. 擧彼善星斷

根之事. 卽迦葉品也. 第十明充通. 命□陳如.

度十外道. 從□陳如品訖經也. 案曇纖曰. 大

分此經爲兩別. 前略後廣. 就略門中. 分爲五

段. 第一序品也. 第二開宗. 明常住因果. 從

1陀品. 訖哀歎品. 第三問. 從長壽品訖問也.

第四答. 從讚迦葉. 入大衆問品後也. 第五付

囑. 從爾時大衆白佛訖品也. 就廣門中. 分爲

五段. 第一廣果卽現病品也. 第二廣因. 卽

五行也. 第三廣流通. 卽十功德品也. 所以流

離光遠來. 正爲明弘通故也. 第四廣佛性卽

師子吼迦葉兩品也. 第五廣付囑. 從□陳如

品. 訖經文也. 案曇濟曰. 大判凡有三段. 第一

勸分. 第二問分. 第三答分. 從如是我聞. 至迦

葉發問. 勸分也. 從答問. 訖□陳如. 答分也.

案僧宗曰. 經之始未. 凡有五別. 第一由序. 卽

序品也. 第二略開常宗. 從純陀品. 訖新舊醫

中	欄

也. 第三廣明常住. 從長壽品. 訖迦葉品也. 所

明因果境行. 粗已周矣. 將欲付囑. 第四先破

外道. 從□陳如品. 至阿難何在也. 文旨旣畢.

應須付囑. 是以. 第五顧命受持之人. 從阿難

比丘今 何在. 訖經也

案. 寶亮曰. 此經大致有四別. 有一從此訖老

少二人譬. 勸問也. 第二從多羅聚落迦葉. 以

下. 發問也. 第三從佛讚迦葉以下. 竟迦葉. 答

問也. 第四從□障如訖經. 付囑流通也所以

第一通爲勸問者. 此經正以問答爲宗. 自雙

樹以前所說半字. 皆不了義. 欲令衆生有疑

應問也

案. 道慧記曰. 大判此經有十別. 第一序說. 卽

序品也. 第二正說. 從純陀. 訖金剛身也. 第三

流通說. 從名字功德. 訖四倒也. 第四佛性說.

從如來性. 訖月喩也. 明所以得常者. 以本有

佛性故也. 第五歎經. 卽菩薩一品也第六證

成常住. 明不食而現食. 不病而現病. 不滅而

現滅. 卽現病品也. 第七明所得. 無病者由行

故也. 卽五行十功德也. 第八境界明義爲成

於行. 卽師子吼迦葉也. 第九破外道說. 卽□

陳如品也. 第十囑累說. 從阿難何在. 竟經文

也

案道慧又撰曰. 此經有十別. 第一序品也. 第

二開宗. 卽純陀品也. 第三會通. 卽哀歎品也.

第四流通. 從長壽品. 訖現病品也. 第五明因.

卽五行也. 第六明果. 卽十功德也. 第七明佛

性. 卽師子吼品也. 第八辨始終. 卽迦葉品

也. 第九破外道. 卽□陳如品也. 第十囑累. 卽

下	欄

顧問阿難也. 案. 法安曰. 此經分爲二別. 初訖

大衆問品. 爲前說也. 末從現病品訖經. 爲後

說也. 就前說中有五段. 第一經之由序. 從序

品. 訖□五問. 第二正明經體從答問始. 訖名

字功德也第三明流通人法. 從四相品. 訖四

倒品也第四明佛性. 從佛性品. 訖月喩品也.

第五歎經囑累. 從菩薩品. 訖大衆問品也. 就

後說中分爲五分. 第一由序. 卽現病品也. 第

二重明涅槃因果. 卽五行也. 第三明流通功

德. 卽十功德也. 第四重明佛性. 卽師子吼

迦葉也. 第五重更囑累. □陳如品竟經也

案. 智秀曰. 此經廣略有二別. 第一略門. 從序

品. 訖大衆問品也. 第二廣門. 從現病品. 訖□

陳如品. 就略門中有三段. 第一由序. 卽序

品也. 第二正說. 從純陀入大衆問品也. 第三

付囑. 從大衆問品中. 爾時大衆白佛. 訖品也.

就廣門中有兩段. 第一廣前正說從現病品.

訖迦葉品也. 第二廣前付囑. 從□陳如品. 訖

經也

案. 法智曰. 此經大判有兩別. 第一經家序說.

卽序品也. 第二正說. 從純陀品. 訖經也. 所以

無付囑者. 傳譯未盡. 就正說中. 分爲六段. 第

一純陀哀歎兩品. 爲開宗. 第二從長壽品. 訖

現病品. 可爲隨問說也. 第三說五行. 示聞經

人脩行之法也. 第四說十功德. 明行人所得

之功德也. 第五師子吼迦葉. 明因果佛性也.

第六□陳如. 化外道說也

案. 曇准曰. 此經不出三別. 第一序. 卽序品

也. 第二正說. 從純陀品. 至阿難何在也. 第三

經數:一七六三

經名:大般涅槃經集解卷第二

頁數:三八三

上	欄

流通. 從顧命阿難. 訖經也. 又撰曰. 此經有八

別. 第一序. 卽序品也. 第二開宗. 卽純陀哀歎

二品也. 第三明緣因境及經功德從長壽品.

[&FFFF]#四倒品也. 第四明正因佛性. 從如來性品.

訖現病品也. 第五廣緣因行. 從五行訖十功

德也. 第六廣正因性. 從師子吼. 訖迦葉品也.

第七廣明果相. 卽□陳如品也. 故云因滅無

常色. 獲得常住解脫色也. 第八付囑. 從阿難

何在. 竟經也

明駿案. 大分此經. 可爲三別. 第一□述. 卽序

品也. 第二略說. 從純陀. 訖大衆問品也. 第三

廣說. 從現病品. 訖經文也. 就略說中有三段.

第一開宗勸問. 從純陀. 訖老少二人譬. 第二

問答. 從多羅聚落迦葉發問. 入大衆問品也.

第三略付囑. 從大衆問品中. 爾時大衆白佛.

訖品也. 就廣說中有三段. 第一廣前開宗. 卽

現病品也. 夫食爲生本. 病爲滅因. 前純陀品.

因食以明現生. 此品因病以明示滅. 第二

廣前問答之旨. 從五行. 訖□陳如品也. 此經

所明. 常住因果. 境之與行. 今以五行十功德.

廣行廣因也. 師子吼迦葉. 廣境也. □陳如以

廣常果. 故云因滅無常色獲得解脫常樂之

色也. 廣略所明因果境行. 粗已周悉. 將欲敎

洽未來. 化傳永劫. 若不□彼異學. 挫伏迷元.

千載之下. 終爲流通之病. 是以第三度諸外

道以滅邪群. 使弘通大土身心無□. 故曰廣

前付囑從爾時諸外道以下. 訖經文也

大般涅槃經集解卷第一

中	欄

大般涅槃經集解卷第二(序品第一卷上)

釋如是我聞一時	釋拘夷城

釋力士生地	釋阿利羅跋提河

釋娑羅雙樹	釋波羅奢華

釋優□羅華	釋拘物頭華

釋分陀利華	釋曼陀羅華

釋波利質多樹	釋□奢耶衣

釋摩詞跋多衣	釋迦陵伽衣

釋八功德水	釋默然不受

釋五門觀

序品第一

案. 舊經云盡命品. 僧亮曰. 諸經所不論者. 其

旨有二. 何者. 一曰常住. 二曰一體三寶. 三曰衆

生悉有佛性. 然常住是經之正宗. 餘二爲常

故說耳. 今以壽命表常. 略經之大體也. 僧宗

曰. 序者由致也. 將說正宗. 若不序述由致. 無

以證信也. 有二序. 一曰現序. 亦曰別序. 二曰

未來序. 亦曰通序. 如放光等瑞. 爲當時由致.

名爲現序. 餘經不同. 故名別序. 如是我聞五

證. 是阿難所請. 名未來序. 經皆有此. 故名通

序也. 寶亮曰. 此勸問門中有四段. 第一當序

名. 第二純陀. 略開常宗. 第三哀歎. 擧勝修

廣常. 勸問. 第四老少二人譬. 催問也. 智秀

曰. 有八事. 第一稱如是. 第二稱我聞. 第三稱

一時. 第四記住處. 第五列同聞. 第六擧時節.

第七述集衆瑞. 第八□表息化之相也. 法安

曰. 序品有三段. 初有六字. 明阿難之言不虛

下	欄

也. 次擧住處. 示說法根本. 後列時衆. 明說法

緣起也. 就緣起中. 有三別. 第一從爾時世

尊與大比丘. 訖前後圍□. 列常隨佛衆也. 第

二二月十五日. 訖後諸天衆. 此列爲聲光所

召者也第三大身菩薩來集. 彼佛所遣. 非聲

光所召者也. 慧朗曰. 此品有兩段. 前名通序

後明別序也. 就別序中有六別. 第一明六道

衆生. 遇三相故. 生憂悲也. 從以佛神力. 訖當

復問誰. 第二列出家在家四衆. 從時有無量.

訖三□沙也. 第三列豪姓眷屬. 從四□沙. 訖

七□沙也. 第四亂列天龍鬼神. 從八□沙. 訖

河神設供也. 第五變林顯涅槃相. 仍明四天

乃至梵王眷屬也. 第六列無邊身眷屬也. 明

駿案. 此品大開爲兩分. 前通序. 後別序. 就

通序中. 自有五事. 一如是. 二我聞. 三一時.

四住處. 五同聞人也. 別序中有五事. 一從二

月十五日. 訖當復問誰. 述三種相. 總□見聞

之者憂悲之至也. 二從時有無量諸大弟子.

訖河海諸神設供. 別□四衆及諸趣來集. 三

述二種相. 四列諸天及他方菩薩來集. 從四

天王. 訖除一闡提. 五述二種相. 從爾時三千

大千世界. 訖品也. 前後凡三述異相. 合有七

種. 初則聲光動地. 中則變林重閣. 後則改穢

妙光也. 再□時衆. 亦有七科. 謂聖人及六道

如是  案僧宗曰. 如者不異之辭. 明阿難所

傳與佛說不異也. 是者明卽是佛說也. 有兩

物相似. 亦曰如. 故以是字. 簡相似也. 寶亮

曰. 如斯文理. □是佛說也. 智秀曰. 阿難所

傳. 與佛說不異曰如. 言當於理曰是也. 法智

經數:一七六三

經名:大般涅槃經集解卷第二

頁數:三八四

上	欄

曰. 阿難自明之辭也. 金口所說. 旨深意遠. 非

所仰測. 而章句始末. 正自如是也. 慧朗曰. 舊

釋云直指之辭也. 謂如是之經. 我從佛聞. 非

自造也

我聞  案. 僧宗曰. 夫規聞則淳. 傳聞則澹. 爲

成上句. 明非謬也. 智秀曰. 諮承有所. 無自信

之過也

一時  案. 僧宗曰. 佛加威神. 又得佛覺三昧.

能一受領受. 無所遺失也. 爲成我聞句也

佛在拘夷城   案. 亦曰拘尸那竭國. 亦曰拘

尸那城. 法瑤曰. 仙人名也. 將顯長仙久壽也.

兼遣著常之病. 丈六尙然. 肉凡夫耶. 僧宗曰.

據方所. 以證非謬也

力士生地  案. 法瑤曰. 將顯法身自在. 有大

我之力也. 兼遣封我之患

阿利羅[&FFFF]#提河邊  案. 僧亮曰. 云與熙連河.

相去百里也. 法瑤曰. 出閻色金之處也. 水之

淨者. 莫過此河. 將顯法身眞實淨也. 兼遣保

淨之心也. 僧宗曰. 此言金沙. 河流奔浚. 以譬

生死. 金沙不動. 以譬佛性. 寄顯生死之中有

佛性也. 在邊者. 寄明涅槃在彼岸也. 又釋應

身無常. 喩彼水流. 法身常住. 若彼金沙也. 寶

亮曰. 亦稱金泉河也. 衆水之最. 世人所保. 今

破所愛. 雖曰最淨. 猶是煩惱所得. 當脩無漏.

以心常淨也

娑羅雙樹間   案. 僧亮曰. 方有二樹. 合則八

也. 高五丈許. 上合下離. 其花甚白. 其實如

甁. 香味具足. 今以二樹鮮榮. 二樹枯悴. 明法

不偏也. 昔道場偏說. 所以一樹. 念曰敎圓寄

中	欄

之雙也. 法瑤曰. 謂堅固林也. 風霜不能改. 四

時莫能遷. 以肉法身金剛之質. 老死不能變.

念念不能易. 常樂之相也. 兼遣存常樂之意

也. 僧宗曰. 所以名堅固者. 爲四天所護也. 表

佛所說法. 四部所護. 永不墜喪也. 在林之間

水之邊者. 處林則息亂. 近水則淸淨. 表明如

來寂靜. 而無累也. 寶亮曰. 亦破著也. 物情以

往古諸佛. 皆於此處涅槃. 四天所守. 謂爲保

固. 今破云. 此非堅法. 若能不爲四魔所壞. 乃

至堅也

爾時世尊與大比丘八十億百千人俱前後圍

繞  案. 僧宗曰. 此列同聞人也. 凡四過列. 第

一與佛具至雙林. 不待光召. 第二蒙三瑞方

來. 第三雖蒙三瑞. 未能自遣. 故變林催至. 第

四不待光召. 諸佛知時. 遣來同事. 此卽第一

先列在佛邊者也. 比丘天竺語也. 此以三義

往釋. 謂訖士破惡怖魔也. 寶亮曰. 此列十四

日暮從佛來此者也. 彼國出家者之名也. 此

間無此名. 但以三義美之. 如怖魔等也. 前後

圍繞者. □旋致敬也. 智秀曰. 此故是聲光所

召者耳. 爲欲依准餘經序故. 略標大數. 別稱

在前也. 然同聞有三種. 一處同. 二時同. 三所

聞法同. 阿難于時. 旣在娑羅林外. 是則時不

同也. 道慧記曰. 大者皆是得道人也

二月十五日臨涅槃時  案. 僧亮曰. 下文有

釋. 彼土唯立三時. 謂春夏冬也. 二月是春和

之中節. 異耶. 冬夏寒暑. 偏也明也. 昔說苦

空. 如彼之偏. 今旣二理雙顯. 故取表於中和

也. 僧宗曰. 此是榮枯交代之節. 將明如來二

下	欄

種法身. 捨跡歸本者也. 智秀曰. 臨涅槃時者.

指說經之時也

以佛神力出大音聲  案. 僧亮曰. 應感之事.

本自佛境. 不以聲告. 物莫知也. 僧宗曰. 菩薩

二乘. 亦有神力. 不得稱大. 今言大者佛之神

力也. 道慧記曰. 此中有三瑞. 又云. 通哀歎以

來. 凡七瑞也. 此聲不從口出. 故云神力

其聲遍滿乃至有頂  案. 僧宗曰. 謂色寶竟

天也. 無色界中. 彼無諸根. 故不及也. 究亮

曰. 隨有緣悉聞此. 蓋擧其一隅耳. 道慧記曰.

推此聲所極. 正應二十□沙國土也. 下實諦

中云. 今聲至二十□河沙. 以此而例. 光明動

地. 亦應然也

隨其類音普告衆生  案. 僧宗曰. 六道不同

楚夏之別. 皆如聞而解也

今日如來應供正遍知(至)大覺世尊將欲涅槃

案. 僧亮曰. 因僞顯眞. 寄滅表存也. 僧宗

曰. 所以先擧三德者. 使懷德而慕善也. 旣內

懷悲愍. 故外能蔭護. 以此二心. 等行於物. 已

爲匪易. 復能極如一子. 彌見其難也. 歸依者.

若慈母之赴□兒也. 舍者以遮風霜爲用. 譬

大悲之力. 有大方便. 能令衆生煩惱不起也.

大覺世尊者. 復擧兩號. 以速其心也. 寶亮曰.

將欲涅槃者. 非經題所稱也. 言無餘涅槃耳.

自鹿苑□此. 衆生聞一敎. 增一疑. 唯今第五

時說疑心頓息. 所以略擧十號. 使知佛恩之

重也. 道慧記曰憐愍不必[&FFFF]#護. 不必平等. 今

以歸依釋憐愍. 以爲1舍釋[&FFFF]#護. 以羅○羅釋

平等也. 慧朗曰. 聲中有五句. 第一總稱慈悲.

經數:一七六三

經名:大般涅槃經集解卷第二

頁數:三八五

上	欄

謂憐愍[&FFFF]#護也. 第二稱慈用. 謂如羅○羅也.

第三稱悲用. 謂作歸依也. 第四偏捨化. 謂今

欲涅槃也. 第五催令來問. 謂爲最後問也

一切衆生若有所疑今悉可問爲最後問

案. 僧亮曰. 衆生厭苦. 苦從惑起. 滅苦要先斷

惑. 惑有輕重. 重名爲見. 輕者曰疑. 疑尙須

斷. 肉復見耶. 斷疑唯佛可不問乎. 僧宗曰. 自

此之前. 唯說無常. 今明常理. 敎與昔反. 事則

應疑. 雖復言不指的. 而意在於此也. 寶亮曰.

此是如來. 最後宗極之敎. 故勸令問

爾時世尊於晨朝時  案. 僧亮曰. 上記日月.

今記時也

從其面門放種種光(至)乃至十方亦復如是.

案. 僧亮曰. 聲至有頂. 語其上聞. 光遍十方.

語其四遠. 二文互出. 事表未殊也. 法瑤曰. 口

出其光. 以表最極妙說之相也. 僧宗曰. 此第

二相也. 上以音聲生解. 此從光明 得悟也. 門

以通爲義. 故以口爲面門也. 寶亮曰. 種種色

光者. 昔經亦有此瑞. 但出經者. 表佛威光. 故

以種種爲名也. 智秀曰. 向雖聞聲. 未測所之.

是以放光示令知也

其中所有六趣衆生(至)身體戰慄. 肉泣□咽

案. 僧亮曰. 向告令知. 今除罪障也. 僧宗曰.

罪語於果. 垢惱語因也. 寶亮曰. 此言滅者. 據

伏除也. 謂睹光者. 心緣勝境. 三毒不得□起.

但生淨心. 故云罪滅

爾時大地諸山大海皆悉震動  案. 僧亮曰.

垢障已除. 戀慕情至. 哀迷亂心. 無由速集. 故

以神力動地. 抑其哀情也. 法瑤曰. 無情尙動.

中	欄

肉有心乎. 以感時人. 速令雲集也. 僧宗曰. 第

三相也. 如來至德如地以安群生. 捨化歸眞.

示之令悟也. 智秀曰. 見地動已. 興三種意. 一

者相勸且各裁抑. 二者今當速往速往. 三者

設後有疑. 無所諮問也. 慧朗曰. 此下有兩階.

此卽第一□此動相也

時諸衆生共相謂言(至)若減一劫互相執手

案. 僧宗曰. 旣睹三瑞. 寧得不悲. 更相曉喩.

設敦請之計也. 寶亮曰. 舊解云. 衆生若壽命

一劫. 則請之一劫壽. 若半劫. 則請半劫也. 自

意不然. 蓋隨俗也. 于時人情. 願佛住世. 豈容

指願一切半劫. 就少爲言. 恐多難冀耳. 慧朗

曰. 此下第二階有兩意. 第一先相曉勸也

復作是言世間虛空(至)如來不久必入涅槃

案. 僧宗曰. 如來道被大千. 德蔭三界. 今入涅

槃. 世間空也. 福盡者. 福以感聖. 聖旣不應.

所以知盡也. 不善增長者. 福旣盡矣. 惡所以

增  又作是言世間虛空(至)設有疑惑當復問

誰  案. 慧朗曰. 無救護者. 此下擧前聲告之

旨也. 救者. 擧前憐愍大慈句也. 護者. 擧前[&FFFF]#

護大悲句也. 貧窮者. 擧前等視如羅○羅. 大

慈之用也. 謂羅○羅已得法財. 我今未得. 而

佛捨我. 方是貧窮也. 無所宗仰者. 擧前爲作

歸依也. 孤露者. 擧前爲世間舍. 大悲之用也.

一旦遠離者. 擧前大覺世尊. 將欲涅槃也. 設

有疑惑者. 擧前今悉可問也. 是以宜自抑遣

速往速往之也

時有無量諸大弟子(至)生如是等種種苦惱

案. 僧亮曰. 上三瑞相集衆因緣. 此下說集時

下	欄

次第. 大弟子者. 先在佛左右. 故不言其來也.

道慧記曰. 卽是前所言八十億百千者也. 旣

非聲光所召. 而復列者. 欲□其遇光悲惱也.

慧朗曰. 此擧三業苦惱. 謂身戰掉. 心濁發聲

也

爾時復有八十百千諸比丘等  案. 僧亮曰.

此下□遠來者也. 來不必前後. 文不可累書.

分作三次耳. 一衆多在後. 二衆多供勝. 三但

以供勝也. 僧宗曰. 此經所列時衆. 與諸經

不必同也. 以聲聞德狹. 不能廣化. 多以側侍

左右. 所以先列也. 寶亮曰. 此列十五日旦承

光至者也. 比丘者. 列其位. 羅漢者. 歎其德

也. 道慧記曰. 列衆凡有五別. 第一八十億百

千. 謂內眷屬也. 第二時有無量諸大弟子. 謂

外眷屬也. 第三優婆塞以下. 隨以供勝衆多

爲後也. 第四從金翅鳥王訖山王. 但以衆多

爲後. 第五從阿僧祇海神訖無邊身. 但以供

養爲後也. 又撰曰. 不必皆先後. 但義爲次第

也. 然若列先後有. 不出四種. 一者以位爲次.

二者以數爲次. 三者以供爲次. 四者不以位

數供. 但以是時來者. 卽是中列也. 智秀曰. 此

下至其林變白. 皆是聲光動地所召也. 然列

條序不同. 多則至五. 少則唯二. 言五者. 一列

數. 二置位. 三歎德. 四列名. 五□來相也. 言

二者. 一列數二列名而已. 又列其秩序. 差品

有三. 第一從此. 訖得自在力能化作佛. 列出

家二衆. 以道小近佛. 故先列也. 明駿案. 此中

列六事. 一列數. 二稱位. 三歎權德. 四□憂

悲. 五歎實德. 六□來事

經數:一七六三

經名:大般涅槃經集解卷第二

頁數:三八六

上	欄

皆阿羅漢  案. 僧亮曰. 此言不生. 生是苦本.

惑是生因. 羅漢斷三界之惑. 苦果不生. 故名

不生也. 僧宗曰. 此名含三義. 一謂殺賊. 蓋斷

煩惱也. 二謂不生. 蓋不受三界生也. 三謂應

供. 以備三德. 可爲福田也

心得自在  案. 僧亮曰. 心爲苦樂之本. 衆生

厭苦. 不離苦因. 爲煩惱所惑. 不得自在. 今無

苦因. 所以自在也

所作已辨  案. 僧亮曰. 苦因旣盡. 所期已畢

也. 僧宗曰. 謂得盡智無生智究竟也. 此義含

智. 卽釋應供也. 寶亮曰. 此兩句. 共釋不生義

也. 所以得不生者. 由斷三界使盡. 治道力辨

故也

離諸煩惱  案. 僧亮曰. 釋上已辨義也. 僧宗

曰. 釋所以不生也. 道慧記曰. 釋心所以得自

在. 所作所以已辨也

調伏諸根  案. 僧亮曰. 釋心得自在也. 僧宗

曰. 惑在由於諸根. 諸根旣調. 所以惑盡也. 寶

亮曰. 此兩句釋殺賊也. 諸煩惱賊. 所以而盡.

由攝六情. 暇三業故也

如大龍王  案. 僧宗曰. 爲三明六通作譬也.

龍有二德. 一則興雲降雨. 二則隱顯自在也.

寶亮曰. 此下訖逮得已而. 辨應供也. 道慧記

曰. 龍王卽是人中象王. 如大品經云. 如調象

王也. 爲善調作譬釋煩惱. 所以而離由乎善

調諸根故也

有大威德  案. 道慧記曰. 此下歎其外德. 明

在在處處. 衆所宗伏也

成就空慧  案. 僧亮曰. 釋斷煩惱也. 若不得

中	欄

空慧. 則不斷也

逮得已利  案. 僧亮曰. 結斷不起. 可保之爲

利也. 道慧記曰. 釋所以有大威德也. 空慧明

其智滿. 已利明其結盡也

如□檀林□檀圍繞如師子王師子圍繞

案. 僧亮曰. 師子王者. 空慧旣成. 戒定皆是無

漏空慧. 如王餘德如子也. 道慧記曰. 此不取

王爲譬. 乃總歎諸功德. 更相圍繞也

成就如是無量功德一切皆是佛子眞子

案. 僧亮曰. 自法華已來. 皆得稱爲菩薩. 若未

爾之前. 不得稱也. 寶亮曰. 眞僞之名. 就敎有

三重. 第一判聖爲眞. 以凡爲僞. 第二以二乘

爲僞義. 菩薩爲眞. 第三謂信常者爲眞. 信未

立者爲僞. 成就第三重判也. 明此諸人盡雙

解六行也

各於晨朝日初出時(云)肉泣盈目生大苦惱

案. 僧亮曰. 婆羅奢華. 葉靑. 其華白. 而一日

三變. 日未出時則白. 日始出則赤. 日晩則黃

也. 道慧記曰. 其華質靑而脈赤也

爲欲利益安樂衆生  案. 僧宗曰. 下五句別

歎. 此一句總歎也. 寶亮曰. 此下皆探取實德.

以爲歎也. 此第一明以利益故來. 謂是衆人

得道之緣. 若使千人爲緣. 少一人則不得也

成就大乘第一空行  案. 僧亮曰. 諸羅漢知

佛是常. 今欲請佛發明常敎也. 此經第一義

空者. 常樂我淨. 無二十五有. 故名空也. 僧宗

曰. 般若是萬行之主. 欲令衆生得無相之解

也

顯發如來方便密敎  案. 僧亮曰. 昔說無常.

下	欄

[&FFFF]#今常旨. 謂之密敎也. 僧宗曰顯三乘爲方

便. 一乘是實行. 丈六是有爲. 法身是無爲者

也

爲不斷絶種種說法  案. 僧宗曰. 從初鹿苑.

□至今日. 隨能生解. 皆爲人說

爲諸衆生調伏因緣故(至)合掌恭敬□坐一面

案. 僧宗曰. 謂聞無常解無常. 聞常住亦卽

解也. 旣自通達. 復爲他說. 寶亮曰. 謂除衆

生四倒之緣也. 尋此而言. 故知法華諸敎無

得道者

爾時復有拘陀羅女(至)合掌恭敬□坐一面

案. 僧宗曰. 尼者此言女也. 所列科例與上同

也. 明駿案. 此列有九事. 一稱族. 二稱位. 三

列名. 四擧數. 五勤權德. 六□憂悲. 七歎實

德. 八□來事. 九○尊勝. 故曰位階十地

比丘尼衆中復有諸比丘尼(至)得自在力能化

作佛  案. 僧宗曰. 出家二衆. 權實難知. 今○

尼衆有菩薩者. 推比丘衆中. 亦應爾也. 寶亮

曰. 向所列實解六行. 成眞子之義. 此偏指尼

衆. 亦有本是八住以上菩薩也. 慧朗曰. 此中歎

權德. 初云諸漏已量. 謂總句也. 明駿寧. 前歎

比丘中. 結末云. 逮得己利. 此中歎初有諸漏

已盡. 兩彼互?. 蓋出經者差脫耳. 旨則存焉

爾時復有一□河沙(至)菩薩摩訶薩而爲上首

案. 僧宗曰. 上列聲聞二衆. 今列菩薩也. 而

不言設供者. 應是出家人也. 寶亮曰. 此偏指

前比丘衆中. 有權爲聲聞者. 智秀曰. 向聲聞

二衆之中. 皆曰眞子. 已知□是菩薩也今復

別列者. 皆就跡爲言也. 前有聲聞之跡. 有以

經數:一七六三

經名:大般涅槃經集解卷第二

頁數:三八七

上	欄

親1待之義. 故在前列也. 菩薩行廣. 跡有疏

義. 故次後列也. 彭城慧令曰. 此是離居家者.

非比丘也. 明駿案. 此中列有七事. 一擧數. 二

略歎德位及方便. 三列名. 四歎三世行. 五□

憂悲. 六歎實德. 七□來事也. 菩薩羅漢. 更無

別位. 不出在家出家四衆數也. 所以此一□

河. 在兩楹之間. 但稱菩薩者. 辨異彼此故也.

法華之日. 已無聲聞. 肉在此席. 豈更別有菩

薩耶. 而尼衆簡出階十住者. 輩標其勝出者

耳. 故云人故之龍也

其心皆悉敬重大乘(至)諸未度者當令得度

案. 僧亮曰. 菩薩以濟物爲懷. 大乘旣是良藥.

故先明也. 隨一切者. 以法濟物. 要須曲與物

同. 仁德廣被也. 隨從有四. 一形類. 二語言.

三根性. 四事業也. 作是誓者. 旣入五道. 同彼

苦樂. 苦則心退. 樂則生著. 自非弘誓. 無由兩

捨也. 僧宗曰. 此歎現在德也. 寶亮曰. 菩薩此

言道心人也. 歎德不過自行之與外化. 此中

據三世爲歎. 於一世中. 皆具三義也

已於過去無數劫中(至)紹三寶種使不斷絶

案. 僧亮曰. 能備上德. 非積行不就也. 解未解

者. 向說誓時. 今說行時也. 僧宗曰. 向明現在

行. 今明過去行

於未來世當轉法輪以大莊嚴而自莊嚴

案. 僧宗曰. 次歎未來德也

成就如是無量功德(至)合掌恭敬□坐一面

案. 僧宗曰. 旨與前同也

爾時復有二□河沙(至)平等無二如視一子

案. 僧宗曰. 此在家菩薩也. 優婆塞者. 此言淸

中	欄

信士. 論文月釋. 謂爲善宿. 皆以義□彼名耳.

此下列衆有四階. 第一從此. 訖十□河沙. 以

衆漸多而供稍勝. 爲次第也. 第二從卄□沙.

訖九十□沙. 供不必勝. 但以衆漸多. 爲次第

也. 第三從千□沙. 以多少不定亂來. 爲次第

也. 第四變林以下. 衆不必多. 但以供勝. 爲次

第也. 明駿案. 此中列十五事. 一擧數. 二稱

位. 三以戒爲行本. 故先歎戒也. 四列名. 五次

歎定. 謂深觀對治門也. 六歎慧. 謂亦欲樂聞

無上大乘等也. 七擧四弘. 以歎外化. 八擧莊

嚴淨戒結歎也. 九□遇光憂悲. 十□設供. 十

一□因辨供時. 又發弘誓. 十二□念佛受供

已必入涅槃. 十三□來佛所事. 十四□佛默

然不受. 十五□不果 願故憂悲也

亦於晨朝日初出時(至)□奢耶衣○摩繒綵

案. 僧亮曰. 天木香者. 名時物重物也. 出家法

施. 在家財施. 施具九事. 財施有三. 謂時物.

重物. 如法物也. 心亦有三. 謂先心歡喜. 施時

心淨. 於已無悔也. 地亦有三. 謂不動. 無相.

無量定也. 今但說六種佛地. 不須說也. 以佛

力故者. 謂以佛力. 成其重物. 悅施者之心也.

乃至蓋覆大千. 皆類此也. 優□羅華色靑. 拘

物頭色赤. 波頭摩色不正. 云似昌□花. 分陀

利色白. 生水中也. 曼陀羅是天華也. 中國亦

有. 其色不定. 如赤而黃. 如靑而紫. 如緣而

絳. 種種色變. 波利質多在天上. 則種種色. 天

竺亦有. 而華葉色□靑綠. □奢耶者. 云蠶繭

所作. 東天竺有國名烏陀. 粳米欲熟變爲□.

□卽食米. 人取蒸以成綿也. 如此絲綿者. 名

下	欄

摩呵跋多. 此言大衣. 甚貴也. ○摩者布衣也.

迦陵伽者國名. 亦出細疊也

是諸香樂載以寶車(至)哀受我等最後供養

案. 僧亮曰. 各作是念. 若有所乏者. 此下說三

種心也. 道慧記曰. 八功德水者. 謂輕·冷·軟·

美·淸淨·不臭·飮時調適. 飮已無患也

世尊知時默然不受(至)□在一面默然而坐

案. 僧亮曰. 知受持未至也. 若受前人者. 後人

則不得獻也. 昔默則受. 今默則不受者. 昔日

體康. 觸味斯可. 若言受則近貪. 故不言也. 今

稱病力弱. 所須自知. 是以言之則受. 不言則

不須也. 法瑤曰. 初生王宮. 唱云應供. 是則有

施便受. 何假發言. 今顯法身常樂不食. 默然

無言. 理知不受也. 寶亮曰. 知時有三種一者

佛不受二檀越請. 二者由昔願故受. 三者知

純陀作施主者. 爲益處曠也. 慧朗曰. 知時有

三種. 一知受時未至. 二知時衆無宿願. 三知

卽時若受餘施. 不能廣利也

爾時復有三□河沙(至)百千衆生故現女身

案. 法瑤曰. 大衆聞見涅槃之相. 理應一時雲

集. 不容前後. 設復先後. 亦不必如經所列也.

慧朗曰. 列數列名. 歎德之事. 准前可知也

呵責家法  案. 僧亮曰. 戀著之處名家. 卽女

人之身是

自觀己身如四毒蛇(至)是身可惡猶如死狗

案. 僧亮曰. 此苦觀也

是身不淨九孔常流  案. 僧亮曰. 不淨觀也

是身如城血肉筋骨(至)愚癡羅刹止住其中

案. 僧亮曰. 空觀也. 色陰譬城. 四陰譬人. 諸

經數:一七六三

經名:大般涅槃經集解卷第三

頁數:三八八

上	欄

見無過譬王. 煩惱有過譬民也

是身不堅猶如蘆葦伊蘭水沫芭蕉之樹

案. 僧亮曰. 無我觀也

是身無常念念不住(至)誰有智者當樂此身

案. 僧亮曰. 無常觀也

寧以牛跡盛大海水(至)是故當捨如棄肉唾

案. 慧朗曰. 結上諸觀也

以是因緣諸優婆夷(至)心懷□□□住一面

大般涅槃經集解卷第二

大般涅槃經集解卷第三(序品第一卷之第二)

出諸離車在虛空坐去地七多羅樹

又出諸大長者亦去地七多羅樹

出諸鬼神及禽獸異名

□變林及重閣講堂事

釋魔王說□事  出無邊身來事

序品之第二

爾時復有四□河沙(至)及閻色提諸王眷屬

案. 慧朗曰. 此下第三列諸豪族也

爲心法故善脩戒行(至)於虛空中默然而住

案. 僧亮曰. 去地七多羅樹者. 彼以豪族自□.

不願雜坐. 故置之空也

爾時復有五□河沙(至)繞佛一□□住一面

案. 僧亮曰. 陀那婆王者. 阿脩羅例也. 此言隨

也

爾時閻色提中比丘比丘尼(至)其林變白猶如

白鵠  案. 僧亮曰. 貪生愛壽者. 以佛滅爲苦.

中	欄

今明滅非作法. 乃息僞反眞也. 五色之中. 白

是眞實自然之色. 不可染成. 借事表理也. 僧

宗曰. 向三種瑞. 人中悉集. 今現此相. 以1□

諸天速集也

於虛空中自然而有(至)皆悉悲感愁憂不樂

案. 僧亮曰. 今說涅槃. 無一切有. 故名爲空.

希有常樂萬德. 如虛空中有堂閣也

爾時四天王釋提桓因(至)來至佛所稽首佛足

案. 僧宗曰. 魔多是聖人. 如今是實. 佛以大

慈能轉其惡也

而白佛言我等今者(至)除滅怖畏說如是□

明駿曰. 案維摩經云. 十方世界. 作魔王者. 多

是住不思議解脫菩薩. 信之於此矣

侘枳□□□侘枳盧呵隷(至)阿羅遮羅多羅莎

訶  案. 僧宗曰. 若能窮達其旨. 經之與□. 竟

何所在. 但物心難以理從. 易以威逼. □方別

是止耶之術. 魔無法以助化. 說□以弘道也.

慧朗曰. 此有三階. 前明魔以神力. 施地獄之

樂. 辦供而來. 此第二說□. 以請印可之

是□能令諸失心者(至)心懷愁惱□住一面

案. 僧宗曰. 歎□功能. 復明己自爲護. 以勸受

持也. 慧朗曰. 此第三請佛受供印□. 佛不受

供. 而印其□也

爾時大自在天王與其眷屬(至)天人師佛世尊

案. 僧亮曰. 此菩薩所以現者. 美大之辭也.

此中明身大. 彼土莊嚴. 衆生淸淨. 世樂之極.

遠來獻供. 更心勝法者. 證有爲非樂也. 慧朗

曰. 此下有兩段. 初辨無邊. 次明佛神力也. 辨

無邊身中. 有八章. 此卽第一略□彼土佛事

下	欄

也

爾時彼佛卽告第一大弟子(至)幷可禮敬請決

所疑  案. 慧朗曰. 此第二彼佛命使來

爾時無邊身菩薩摩訶薩(至)所有威德悉滅無

餘  案. 慧朗曰. 此第三□時衆驚怪也

是時文殊師利法王子(至)如來不久當般涅槃

案. 慧朗曰. 此第四□文殊安慰大衆也

是時大衆一切悉見(至)如是流布大乘經典

案慧朗曰. 此第五□菩薩神力

爾時無邊身菩薩(至)如來不久當般涅槃  案.

慧朗曰. 此第六明菩薩以神力. 令身中衆生.

得法悟也

爾時無邊身菩薩(至)餘無能見是菩薩身其量

邊際  案. 慧朗曰. 第七明以神力辦供

爾時無邊身菩薩及其眷屬(至)如是三請悉亦

不受  案. 慧朗曰. 第八明以供上佛. 佛不受

爾時無邊身菩薩及其眷屬(至)□住一面皆亦

如是  案. 慧朗曰. 擧十方同到者總結

爾時娑羅雙樹吉祥福地(至)見諸佛土亦復如

是  案. 慧朗曰. 此辨佛神力有兩章. 此卽第

一光明變穢爲淨也

爾時如來面門所出(至)身諸毛孔流血灑地

案. 法瑤曰. 化緣周畢. 表涅槃之相也. 有三

種. 一衆生心淨. 二國土淨. 三收光入口. 收光

入口. 則止敎之相. 衆生心淨. 則表化周. 國土

淨者. 則明行畢也. 慧朗曰. 此第二階. 示涅槃

之相也

大般涅槃經集解卷第三

經數:一七六三

經名:大般涅槃經集解卷第四

頁數:三八九

上	欄

大般涅槃經集解卷第四(純陀品第二卷上)

釋福田義  釋純陀名

純陀品第二

案. 僧宗曰. 經之五別. 此下兩品. 是第二開

宗. 明常住因果也. 通分爲三段. 第一因施以

明常. 亦曰因請受供以明常也. 從品初. 訖釋

梵諸天等. 悉來供養我也. 第二因請以明常.

從一切諸世間悉生大苦惱. 訖琉璃珠譬也.

第三因會通以明常. 卽新舊醫譬也. 曇讖曰.

第一品有四段. 第一因施以明常. 第二因大

衆喜慶以明常. 第三因文殊與純陀論義以

明常. 第四因催供以明常也. 曇愛曰. 此品分

受八段. 第一純陀請受供. 佛許受也. 第二純

陀設五難. 佛卽答也. 第三大衆慶純陀. 仍請

純陀. 令請佛住也. 第1五純陀自慶. 申大衆

意. 以請佛也. 第2六佛印可純陀所慶. 止純

陀所請3也. 純陀領佛答旨. 重申所以請也.

第七文殊與純陀. 廣興4譏論. 第八放光催供

也. 道慧記曰. 此品四段. 第一因受供以明常.

第二因請住以明常. 第三因二大士共論以

明常. 第四因止請以明常也. 法智曰. 此下訖

哀歎品. 開宗有兩別. 前略後廣也. 此品有三

段. 始因二請. 再明常住. 是如來開宗說也. 第

二從誠如聖敎. 訖論義竟. 是純陀信解說也.

前雖因二請. 再有所聞. 而理未在我. 取信爲

難. 故須始信之入. 宣明乃解. 故文殊云. 試汝

菩薩事也. 第三從放光訖品. 是如來結會說

中	欄

也. 慧朗述僧宗曰. 謂此二品開宗. 明常住因

果者. 凡有四處. 何者. 第一純陀之施爲因. 佛

卽開宗. 明常果也. 第二純陀與文殊抑揚. 引

千力士王等. 顯常果. 引貧女丈夫二譬. 明常

因也. 第三佛說伊字涅槃爲果. 說勝三修. 訖

琉璃珠譬爲因也. 第四新舊醫. 會通今昔因

果之敎. 以顯常也

爾時會中有優婆塞  案. 僧亮曰. 純陀因先

願力. 如來受供. 而其意有六. 此第一表不棄

始學. 而重舊行也. 法瑤曰. 應跡斯下影嚮. 大

聖□發至高之理也. 僧宗曰. 所以受純陀供

者. 略有五意. 此是第一以純陀形處貧陋. 將

明如來不遺貧賤. 而接富貴也. 二者純陀奉

施之意. 普兼一切. 三者已有妙解. 可與論常.

四者於衆有緣. 五者於迦葉佛時. 有願云. 釋

迦如來涅槃之日. 我當最後奉設供養也. 從

此訖釋梵諸天等. 悉來供養我. 第一因施以

明常也. 有五章. 第一純陀請佛受供. 第四佛

受其供. 寄報等以顯常. 卽設五難. 佛卽答也.

第三大衆歡□. 第四說偈請純陀. 令請佛. 第

五純陀自慶也. 明讖曰. 此下訖答五難竟. 四

段中. 第一因施以明常. 有四意. 第一從始訖

如羅○羅. 請佛受供也. 第二從爾時世尊. 訖

令汝具足檀婆羅蜜. 佛受供也. 第三純陀設

五難. 第四佛答也. 曇愛曰. 此下訖令汝具足

檀婆羅蜜八段之中第一也. 有兩章. 第一純

陀請. 第二佛受也. 慧朗述僧宗曰. 此下入純

陀自慶偈中. [&FFFF]#釋梵諸天等. 皆來供養我. 三

段之中第一也. 有六章. 第一請受供. 第二佛

下	欄

受供. 第三純陀難不應等第四佛答. 第四大

衆請純陀. 令請佛. 第六純陀自慶也. 法安曰.

此下兩品開宗. 各有兩段者. 第一從初訖答

五難竟. 因請受供以開宗. 第二從大衆歡喜

訖品. 因請住以開宗也. 就前請受供中. 有四

章. 第一純陀請受供. 第二佛受純陀供. 第三

純陀設五難. 第四佛答五難也. 就後請住中.

有三章. 第一大衆請也. 從大衆歡喜. 訖純陀

受上妙樂. 第二純陀請. 從純陀領旨. 訖試汝

諸菩薩事也. 第三純陀要大衆相與共請. 從

放光催供. 訖品也. 明駿案. 此品有四別. 皆是

請門. 第一因純陀請受供以開宗. 第二因大

衆請住以開宗. 雙辨本跡之異也. 第三因純

陀請. 仍生傍論. 還正常宗. 雙辨受供之與悅

可也. 何者. 上純陀請受供. 佛卽許受. 如似實

受. 此跡宜拂. 又上五難往復. 聖心悅可. 及文

殊致論. 跡居負地. 復宜遣拂也. 第四從放光

催供訖品. 還復雙明本跡以廣上旨. 向雖云

普爲大會. 受汝所供. 而開宗之始. 唯云當施

純陀常命色力. 今此一章. 以定斯旨. 故云若

諸人天. 於此最後供養我者. 悉皆當得不動

果報. 我是衆生良福田故也

是拘尸城  案. 僧亮曰. 此第二意. 不捨近從

遠也. 慧朗曰. 山其鄕邦也

工巧之子  案. 僧亮曰. 此第三意. 不遺卑而

就勝也慧朗曰. 言其事業

名曰純陀與其同類十五人俱  案. 僧亮曰.

此第四意. 不棄少而從多也. 慧朗曰. 稱其名

顯其德也

經數:一七六三

經名:大般涅槃經集解卷第四

頁數:三九○

上	欄

爲令世間得善果故  案. 僧亮曰. 此第五意.

顯其內有大士之德. 出於衆也. 法瑤曰. □其

人地雖卑. 而志德甚大. 苟有其道. 不在貴賤.

使斯下之徒. 皆不自輕也. 智秀曰. 所以不將

供來者. 爲興催供之旨

捨身威儀從坐而起  案. 僧亮曰. 此第六意.

不薄粗不貪妙也. 何者. 佛先○純陀辦供. 其

以供粗. 不敢奉佛. 但就坐而已. 旣見不受餘

人所供. 方起有獻也. 法瑤曰. 捨身威儀者. □

工巧之事業. 更起崇法之恭貌也. 僧宗曰. 旣

有祈請之節. 宜捨常緩之威儀

偏袒右臂右膝著地(至)爲度無量諸衆生故

案. 寶亮曰. 此言有跡有實也. 跡者. 若佛受我

所供. 餘人亦當蒙受也. 實者. 若所供得設. 便

成檀度. 檀度旣成. 則能助佛揚化也. 道慧記

曰. 大士本不自爲. 此乃道兼天下之辭也

世尊我等從今無主無親無救無護無歸無趣

案. 僧亮曰. 主救於國. 親護於家. 佛則一切

救護也. 無救無護. 所以無歸無趣. 僧宗曰. 拔

其在苦曰救. 安其在善曰護. 無歸趣者. 憑心

無所也. 寶亮曰. 去遠蔭護. 如無主也. 離近諮

承. 如無親也. 聖若在世. 惡則不起. 如救也.

善得曰滋. 如護也. 乖所憑故. 故無歸趣也

貧窮邸困欲從如來(至)我等微供然後涅槃

案. 道生曰. 飢渴之苦. 譬之生死. 苟能無之.

義曰爲食. 今施者. 所心取類云爾. 僧亮曰. 若

檀度必成. 是則長養將來法身也. 法瑤曰. 常

住之實在方. 將得之由佛. 故云從如來心也.

僧宗曰. 標心佛果常住法食. 且覆相說之. 未

中	欄

灼然也

世尊譬如刹利若婆羅門毘舍首陀  安. 僧

亮曰. 身爲四大所成. 取譬於四姓也. 僧宗曰.

四姓之中. 趣取一人爲譬也

以貧窮故  案. 僧亮曰. 譬無出世善也

遠至他國  案. 道生曰. 去已所封. 入佛化也.

僧亮曰. 從此三界. 之彼佛境. 譬造他國也. 僧

宗曰. 涅槃於生死爲他. 行人標心仰心. 故言

遠至. 此乃因中說果. 必至者也. 智秀曰. 生善

之境. 是出惑之域. 故言他也. 法智曰. 正道於

耶道. 爲他也

役力農作  案. 道生曰. 爲善乖於□性. 自策

所以成勤. 如農不失時. 收果萬倍也. 僧亮曰.

檀是始行. 須自策乃成也. 道慧記曰. 始習之

善. 與本惡性乖. 譬之庸役也. 勤策則收果萬

倍. 譬之農作

得好調牛  案. 僧亮曰. 此下譬已成檀之緣

具也. 內則異有正見. 外則身口無障. 唯佛受

供. 法身得生也. 僧宗曰. 譬伏身口七支惡也

良田平正  案. 僧宗曰. 以智慧譬田也. 以牛

耕田. 田以平正爲良也. 今以身口之善. 資成

心業. 所以得正智慧也. 寶亮曰. 田有能生之

力. 若不以牛耕. 則能生之力不遂. 譬身口之

業. 能遂意地之用

無諸沙鹵惡草荒穢  案. 僧亮曰. 譬伏九十

八使

唯□天雨  案. 僧宗曰. 如來納受所施. 則法

身得生. 如雨之潤也. 智秀曰. 施心爲種子也.

應有下種之譬. 蓋文略耳

下	欄

言調牛者譬身口七(至)拯及無量苦惱衆生

案. 僧亮曰. 若我行立. 則衆生蒙度也. 僧宗

曰. 若我所設. 必蒙受者. 大衆之施. 亦皆然

也. 明駿曰. 若我供蒙受. 亦當爲我住世. 世若

有佛. 則衆生蒙濟也

我今所供雖復微少冀得充足如來大衆

案. 慧朗曰. 所1說旣少. 冀憑威神普充大衆

我今無主無親無歸願垂矜愍如羅○羅

案. 曇濟曰. 國以主爲覆護. 家以親爲歸依. 世

無聖人. 誰爲救拔耶. 智秀曰. 擧譬本以結請也

爾時世尊一切種智所上調御  案. 僧亮曰.

向來所請. 非唯供妙. 人亦豪賢. 而不蒙受. 今

許純陀. 旨必有在. 故集法者. 以此二句. 仰稱

至德也

告純陀曰善哉善哉(至)雨汝身田令生法身

案. 道生曰. 雖行善有 慧. 若未解常住. 法牙未

生也. 僧亮曰. 檀是萬行之始. 法身之牙也. 敬

遺記. 僧宗曰. 此下訖答五難竟. 五章之中. 第

二章也. 雨汝身田者. 餘經多以說法爲雨. 此

中正明受施. 則檀苗增長. 如彼雨也. 法蓮記.

僧宗曰. 身者擧上身口也. 田者擧上智慧. 卽

意業也. 寶亮曰. 除斷貧窮者. 明今日所計. 其

旨有兩. 一許受供. 二許說法. 是則除斷二種

貧窮也. 慧朗述僧宗曰. 此中有三階. 此卽第

一佛□其所請. 許受其供也. 若佛許受. 則檀

牙已生. 未必受已檀牙方生也. 慧朗曰. □取

因請受供. 以明常中. 略有十[&FFFF]#. 第一佛爲外

緣生二種善. 一者功德. 二者智慧. 智慧卽是